— Сустрэча Прэзідэнта з журналістамі, наколькі я ў курсе, у фармаце адкрытага дыялогу праводзілася ўпершыню, і эксперымент апынуўся ўдалым. Для пішучай браціі досыць важна быць пачутымі, каб гутарка была ўзаемнай, цікавай і для аднаго, і для другога боку. Гэтым разам мы адышлі ад традыцыйнай формы, якая накладвала нейкія клішэ на зносіны. Звычайна на прэс-канферэнцыях журналісты больш заціснутыя. На гэты раз такога не было. Мне здалося, што Прэзідэнту было не толькі цікава пачуць нейкія пытанні, але і выслухаць чужыя праблемы, а таксама альтэрнатыўныя пункты гледжання на падзеі, якія адбываюцца ў краіне. Для яго гэта ж таксама дадатковая крыніца інфармацыі.